Εκπαιδευτικές δομές και οργανισμοί και ο ρόλος της διοίκησης στην βελτιστοποίηση απόδοσης της ποιότητας της πρωτοβάθμιας εκπαίδευσης
Authors: Σαββίδου Σταυρούλα 
Published: June 2024

Είναι γεγονός ότι παρατηρούνται πολλές μεταβολές και συνεχόμενες σε τεχνολογικό, οικονομικό και παγκόσμιο επίπεδο. Οι απαιτητικοί ρυθμοί και οι καινούριες ανάγκες ασκούν σημαντική επίδραση και στον εκπαιδευτικό χώρο, καθώς καινούρια δεδομένα χρειάζονται και στον τομέα της διοίκησης και σε όλα τα μέλη των σχολείων, ώστε να είναι αποτελεσματικοί και να μπορούν να ανταποκρίνονται στις σύγχρονες απαιτήσεις. Σημαντικό σε όλα αυτά είναι η επαγγελματική ανάπτυξη και εξέλιξη των διευθυντών των σχολείων, βάσει των θεωριών της διοίκησης και εφαρμόζοντας ένα κατάλληλο μοντέλο της εκπαιδευτικής ηγεσίας, φυσικά, προκειμένου να βελτιώνεται το σχολικό κλίμα και κατ΄ επέκταση και οι εκπαιδευτικοί και έτσι ο εκπαιδευτικός οργανισμός να είναι αποτελεσματικός. Στα πλαίσια αυτά, λοιπόν, το βασικό θέμα που επιλέχτηκε στην εργασία αυτή να μελετηθεί αφορά στις δομές, την οργάνωση, το σχολικό κλίμα και την κουλτούρα που θα μπορούσε ο σχολικός διευθυντής να επιλέξει και εφαρμόσει, με απώτερο στόχο να είναι αποτελεσματική η λειτουργία του σχολικού οργανισμού. Κρίνεται απαραίτητη και καθοριστική για την σχολική αποτελεσματικότητα η θέση και ο ρόλος του σχολικού διευθυντή, ώστε να επιτυγχάνονται οι σχολικοί στόχοι. Έτσι, αρχικά μελετάται το ζήτημα βιβλιογραφικά και στην συνέχεια, εφαρμόζοντας την μέθοδο της τριγωνοποίησης, διανεμήθηκαν ερωτηματολόγια μέσω του google form, αλλά και πραγματοποιήθηκαν και 11 συνεντεύξεις. Το συνολικό δείγμα 45 συμμετέχοντες, 34 εκπαιδευτικούς στην ποσοτική έρευνα και 11 διευθυντές στις συνεντεύξεις της ποιοτικής μεθόδου. Το δείγμα εργάζεται σε Δημοτικά σχολεία της Δυτικής Μακεδονίας και συγκεκριμένα της Κοζάνης, που είναι ο τόπος διανομής του ερευνητή, συνεπώς, πρόκειται για δείγμα μη τυχαιοποιημένο και σκοπιμότητας. Από την έρευνα, λοιπόν, διαπιστώθηκε ότι οι σχολικοί διευθυντές δρουν αποτελεσματικά στα σύγχρονα Δημοτικά σχολεία που εργάζονται, οπότε δεν χρήζουν επιμόρφωσης και κατάρτισης περαιτέρω. Αυτό αναδείχτηκε τόσο στην ποιοτική έρευνα όσο και την ποσοτική έρευνα. Συγκεκριμένα, εφαρμόζουν ένα θετικό σχολικό κλίμα και ευνοϊκή σχολική κουλτούρα στα σχολεία, στηριζόμενα στην συνεργασία, την ομαδικότητα, τον αλληλοσεβασμό, τις δημοκρατικές αρχές, την ενεργό και συλλογική συμμετοχή όλων των εκπαιδευτικών και στην λήψη των αποφάσεων, την εμπλοκή των γονέων, την αλληλεγγύη. Ο ρόλος του διευθυντή είναι πολύτιμος και αποτελεσματικός, διασφαλίζοντας την αποτελεσματική ποιότητα και λειτουργία του σχολείου. Είναι αποτελεσματικός διαμεσολαβητής σε ενδεχόμενα κρίσεων και εφαρμόζει και σε αυτές τις περιπτώσεις δημοκρατικές αρχές. Τα καθήκοντά του και ο ρόλος του στο να διαχειρίζεται το ανθρώπινο δυναμικό τον αγχώνουν, ωστόσο διασφαλίζει αρμονικές σχέσεις μεταξύ τους. Αναλαμβάνει την ευθύνη και διεκπεραιώνει επιμορφωτικά σεμινάρια για τους εκπαιδευτικούς, που στο σημείο αυτό διαφωνούν οι εκπαιδευτικοί της έρευνας, που θεωρούν ότι τόσο το εκπαιδευτικό προσωπικό των Δημοτικών σχολείων, όσο και οι διευθυντές χρειάζονται περαιτέρω επιμόρφωσης. Αυτό, άλλωστε είναι το μοναδικό μη κοινό σημείο μεταξύ των δύο ερευνητικών μεθόδων.Η έρευνα στέφθηκε με επιτυχία θεωρώ, οπότε δεν θα πρότεινα μελλοντική έρευνα για την επιβεβαίωση των προσωπικών μου ερευνητικών συμπερασμάτων, παρά μόνο για λόγους επικαιροποίησης των ερευνητικών αποτελεσμάτων, ή για να διαβεβαιωθεί σε ένα μεγαλύτερου γεωγραφικού εύρους